**Tessa Thompsonová** (angl. Tessa Lynne Thompson; \* 3. október 1983, Los Angeles, Kalifornia, USA) je americká herečka a speváčka.

Detstvo a mladosť
-----------------

Thompsonová sa narodila v Los Angeles a vyrastala v Brooklyne v štáte New York. Jej otec je spevák Marc Anthony Thompson, známy tiež aj ako Chocolate Genius. Jej matka má panamský a mexický pôvod a otec má afro-panamský pôvod. Má jednu nevlastnú sestru menom Zsela, ktorá sa venuje spevu.

Navštevovala strednú školu v Santa Monice, kde hrala Hermiu v hre Williama Shakespeara, *Sen, noci svätojánskej*. Študovala antropológiu na Santa Monica College. Počas študovania sa zúčastnila prednášok Lisy Wolpe z inštitútu Los Angeles Women's Shakespeare Company.

Kariéra
-------

Svoju kariéru zahájila v divadle, v roku 2002. Jej prvá rola bola v inscenácii *Tempfest*, od spoločnosti Los Angeles Women's Shakespeare Company. V rovnakom roku tiež stvárnila Júliu v inscenácii *Romeo a Julia: Antebellum New Orleans, 1836*. Jej herecký výkon v divadle jej zaistil nomináciu na divadelné ocenenie NAACP.

Prvýkrát sa objavila pred kamerami v televíznom seriáli *Odložený prípad*, kde stvárnila lesbickú pašeráčku z 30. rokov. V druhej sérii televízneho seriálu *Veronica Mars* stvárnila postavu Jackie Cook. Za jej herecký výkon získala pozitívne ohlasy, no aj napriek tomu jej postava opustila seriál na konci druhej série.

Po boku herečky Mary Elizabeth Winstead si zahrala v tanečnom filme *Make It Happen* z roku 2008. O rok neskôr sa objavila v dramatickom filme *Mississippi Damned*. Za svoj herecký výkon získala ocenenie filmového festivalu American Black Film Festival v kategórii najlepšia herečka. V roku 2010 sa objavila v divadelnej adaptácii Tylera Perryho, v inscenácii *For Colored Girls*. Objavila sa tiež v hororovom televíznom seriály *666 Park Avenue* z roku 2013.

V roku 2014 sa objavila v životopisnom filme *Selma*, ktorý je inšpirovaný skutočnou udalosťou. Vo filme stvárnila aktivistku za ľudské práva Diane Nash. V roku 2015 získala jednu z hlavných postáv filmu *Creed*. Vo filme sa objavila po boku hercov ako Sylvester Stallone, Phylicia Rashad či Michael B. Jordan. Film sa dočkal aj druhého pokračovania v roku 2018, kde sa objavila aj Thompsonová.

V apríli 2016 bola obsadená do role Valkýrie, vo filme *Thor: Ragnarok*, ktorý mal premiéru v novembri 2017. Postavu Valkýrie si zopakovala aj v roku 2019 vo filme *Avengers: Endgame*.

Vo februári 2018 vyšiel film *Annhilation*, kde si zahrala po boku Natalie Portman a Jennifer Jason Leigh. V roku 2019 prepožičala svoj hlas psíkovi Lady vo filmovej adaptácii *Lady a Trump*.

V roku 2020 stvárnila hlavnú úlohu v romantickej dráme *Sylvie's Love*. Zahrala si aj v režisérskom debute Rebeccy Hall s názvom *Passing*, ktorý bude mať premiéru v roku 2021.

Súkromný život
--------------

V júni 2018 priznala, že ju priťahuje aj mužské aj ženské pohlavie, ale nerada sa označuje ako bisexuálna.

Iné projekty
------------

Commons
* Spolupracuj na Commons Commons ponúka multimediálne súbory na tému **Tessa Thompsonová**

Externé odkazy
--------------

* Tessa Thompsonová v Internet Movie Database (po anglicky)
* Tessa Thompsonová v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Tessa Thompson na anglickej Wikipédii.*

| * z
* d
* u
Držiteľky Black Reel Award pre najlepšiu herečku vo vedľajšej úlohe |
| --- |
| 2000 - 2020 | 
* 2000 Erykah Badu
* 2001 Gabrielle Union
* 2002 Nona Gaye
* 2003 Queen Latifah
* 2004 Anna Deavere Smith
* 2005 Sharon Warren
* 2006 Taraji P. Henson
* 2007 Jennifer Hudsonová
* 2008 Viola Davisová
* 2010 Mo'Nique
* 2011 Phylicia Rashad
* 2012 Octavia Spencerová
* 2013 Naomie Harrisová
* 2014 Lupita Nyong'o
* 2015 Carmen Ejogo
* 2016 Tessa Thompsonová
* 2017 Viola Davisová
* 2018 Tiffany Haddish
* 2019 Regina King (2019)
* 2020 Da'Vine Joy Randolph

 |
| 2021 | 
* 2021 Dominique Fishback

 |

Autoritné údaje: * BnF: 162057861
* GND: 1180331338
* ISNI: 0000000362813560
* LCCN: no2011020506
* NK ČR: xx0230856
* VIAF: 228064898
* WorldCat: lccn-no2011020506